title: Εκτελεστικός κανονισμός (ΕΕ) αριθ. 1245/2013 της Επιτροπής, της 28ης Νοεμβρίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Fourme de Montbrison (ΠΟΠ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1245/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Fourme de Montbrison (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Fourme de Montbrison», η οποία καταχωρίσθηκε δυνάμει του κανονισμού (ΕΕ) αριθ. 917/2010 της Επιτροπής (2).

               (2)

               Η αίτηση έχει στόχο την τροποποίηση των προδιαγραφών με τη διασαφήνιση των σημείων που αφορούν την απόδειξη προέλευσης, τη μέθοδο παραγωγής, την επισήμανση, τις εθνικές απαιτήσεις και τα στοιχεία των οργανισμών που είναι επιφορτισμένες με τον έλεγχο της ονομασίας.

               (3)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να προσφύγει στη διαδικασία των άρθρων 50 έως 52 του εν λόγω κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Fourme de Montbrison» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 269 της 13.10.2010, σ. 21.

      ΠΑΡΑΡΤΗΜΑ I
      Εγκρίνεται η ακόλουθη τροποποίηση των προδιαγραφών της προστατευόμενης ονομασίας προέλευσης «Fourme de Montbrison»:
      1.   Κεφάλαιο II «Περιγραφή του προϊόντος»

                  —

                  Η ακόλουθη οργανοληπτική περιγραφή συμπληρώνει την περιγραφή του προϊόντος: «Το τυρί «Fourme de Montbrison» έχει ομοιογενή υφή, ελαφρώς σφικτή, που λιώνει στο στόμα. Έχει γεύση λεπτή και αρωματική, φρουτώδους γαλακτοκομικού προϊόντος με ελάχιστα έντονο χαρακτήρα τυριού τύπου ροκφόρ που του προσδίδει μια κάποια γλυκύτητα. Η ελάχιστα αλμυρή και ελαφρώς πικρή γεύση είναι αποδεκτή.». Η περιγραφή αυτή είναι χρήσιμη για την οργανοληπτική εξέταση του προϊόντος στο πλαίσιο του ελέγχου.

                  —

                  Διευκρινίζεται ότι «Η κοπή του τυριού “Fourme de Montbrison” επιτρέπεται εάν δεν αλλοιώνει την υφή του. Η παρουσία κρούστας είναι υποχρεωτική για τα τεμάχια βάρους μεγαλύτερου των 50 γραμμαρίων».

            Λαμβανομένης υπόψη της σταθερής εξέλιξης των τρόπων κατανάλωσης του τυριού, η διάταξη αυτή καθορίζει ένα πλαίσιο για να αποφευχθούν οι αποκλίσεις όσον αφορά τον τύπο κοπής.
      2.   Κεφάλαιο IV «Απόδειξη καταγωγής»

      2.1.   Σημείο IV.1 «Υποχρεώσεις υποβολής δηλώσεων»

                  —

                  Διευκρινίζεται ότι η δήλωση ταυτοποίησης «υποβάλλεται σύμφωνα με υπόδειγμα επικυρωμένο από τον διευθυντή του Εθνικού Ινστιτούτου Προέλευσης και Ποιότητας».

            Προβλέπονται εκ των προτέρων δηλώσεις μη πρόθεσης για παραγωγή και επανεκκίνησης της παραγωγής, οι οποίες επιτρέπουν την επακριβή παρακολούθηση των επιχειρήσεων που επιθυμούν να παύσουν προσωρινά να επωφελούνται από την ονομασία προέλευσης.
      Παρουσιάζονται αναλυτικά το περιεχόμενο και οι πρακτικές λεπτομέρειες υποβολής των δηλώσεων που είναι απαραίτητες για τη γνώση και την παρακολούθηση των προϊόντων.
      Οι εν λόγω τροποποιήσεις συνδέονται με τη μεταρρύθμιση του συστήματος ελέγχου των ονομασιών προέλευσης με το νομοθετικό διάταγμα αριθ. 2006-1547 της 7ης Δεκεμβρίου 2006 περί αξιοποίησης των γεωργικών, δασικών ή διατροφικών προϊόντων και των προϊόντων της θάλασσας.
      2.2.   Σημείο IV.2 «Αρχεία»

                  —

                  Ο κατάλογος των καταχωρίσεων που πρέπει να εκτελούν οι επιχειρήσεις συμπληρώνεται προκειμένου να διευκολυνθεί ο έλεγχος των συνθηκών παραγωγής που ορίζονται στις προδιαγραφές.

            2.3.   Σημείο IV.3 «Έλεγχος των προϊόντων»

                  —

                  Διευκρινίζονται το στάδιο κατά το οποίο εκτελείται η οργανοληπτική εξέταση του προϊόντος και η μέθοδος δειγματοληψίας. Οι πρακτικές αυτές λεπτομέρειες κατόπιν περιλαμβάνονται κατόπιν στο πρόγραμμα ελέγχου ή επιθεώρησης της ονομασίας προέλευσης το οποίο έχει εκπονήσει ένας οργανισμός ελέγχου.

            3.   Κεφάλαιο V «Μέθοδος παραγωγής»

      3.1.   Σημείο V.1 «Παραγωγή γάλακτος»

                  —

                  Ορίζεται το κοπάδι γαλακτοπαραγωγής. Πρόκειται για «το σύνολο των αγελάδων γαλακτοπαραγωγής και των δαμαλίδων ανανέωσης που είναι παρούσες στην εκμετάλλευση», νοουμένου ότι «αγελάδες γαλακτοπαραγωγής είναι τα ζώα σε γαλακτοφορία και τα ζώα που έχουν στερέψει» και «δαμαλίδες είναι τα ζώα που βρίσκονται στο στάδιο μεταξύ απογαλακτισμού και πρώτου τοκετού.». Σκοπός του ορισμού είναι να καθοριστούν σαφώς τα ζώα στα οποία παραπέμπουν οι όροι «κοπάδι γαλακτοπαραγωγής», «αγελάδες γαλακτοπαραγωγής» και «δαμαλίδες» που χρησιμοποιούνται στις επόμενες ενότητες των προδιαγραφών, προκειμένου να αποφευχθεί οποιαδήποτε σύγχυση.

                  —

                  Στο σημείο V.1.α, απαλείφονται οι πρακτικές λεπτομέρειες της προσωρινής παρέκκλισης όσον αφορά την προέλευση του βασικού σιτηρεσίου των αγελάδων γαλακτοπαραγωγής σε περίπτωση ξηρασίας, δυσμενών καιρικών συνθηκών ή άλλων εξαιρετικών περιστάσεων.

                  —

                  Στο σημείο V.1.α, διευκρινίζεται ότι η δεύτερη παράγραφος αφορά το βασικό σιτηρέσιο και ότι αποκλείονται τα σταυρανθή υπό μορφή χορτονομής. Οι διευκρινίσεις αυτές στοχεύουν στο να αποφευχθεί κάθε αμφισημία στο κείμενο.

                  —

                  Στο σημείο V.1.α, η φράση «Το μερίδιο του χόρτου που προσλαμβάνεται με βόσκηση καθώς και του κομμένου, αφυδατωμένου, δεματιασμένου και ενσιρωμένου χόρτου, εκφραζόμενο σε ξηρά ουσία, αντιπροσωπεύει τουλάχιστον το 80 % των χορτονομών του βασικού σιτηρεσίου των αγελάδων γαλακτοπαραγωγής, κατά μέσο όρο στο σύνολο των αγελάδων γαλακτοπαραγωγής και ανά έτος» αντικαθιστά τη φράση «Το χόρτο που προσλαμβάνεται με βόσκηση καθώς και το κομμένο, αφυδατωμένο, δεματιασμένο και ενσιρωμένο χόρτο πρέπει να αποτελεί τη βάση του σιτηρεσίου». Με τον τρόπο αυτό διευκρινίζεται σαφώς η αναλογία χόρτου στο βασικό σιτηρέσιο, καθώς και τα ζώα στα οποία εφαρμόζεται και η σχετική χρονική κλίμακα, γεγονός που θα διευκολύνει τους ελέγχους. Η διάταξη αυτή τονίζει τη σημασία της διατροφής με βάση το χόρτο στην ονομασία προέλευσης «Fourme de Montbrison».

                  —

                  Στο σημείο V.1.α, η φράση «Το μερίδιο του ενσιρωμένου αραβοσίτου, εκφραζόμενο σε ξηρά ουσία, δεν πρέπει να υπερβαίνει το 20 % του βασικού σιτηρεσίου των αγελάδων γαλακτοπαραγωγής, κατά μέσο όρο στο σύνολο των αγελάδων γαλακτοπαραγωγής και ανά έτος» αντικαθιστά τη φράση «Το μερίδιο του ενσιρωμένου αραβοσίτου, εκφραζόμενο σε ξηρά ουσία, δεν πρέπει να υπερβαίνει το 20 % του ημερήσιου σιτηρεσίου, κατά μέσο όρο στο κοπάδι και ανά έτος». Ο περιορισμός όσον αφορά την ποσότητα αραβοσίτου εφαρμόζεται επομένως στο βασικό σιτηρέσιο και όχι στο συνολικό σιτηρέσιο και λαμβάνει υπόψη μόνον τις αγελάδες γαλακτοπαραγωγής.

            Η διάταξη αυτή συμπληρώνεται από τις φράσεις «Στο κοπάδι γαλακτοπαραγωγής, η κατανάλωση ενσιρωμένου αραβοσίτου σε μορφή ακέραιων φυτών αφορά μόνον τις δαμαλίδες που εισέρχονται στον τελευταίο μήνα κυοφορίας και τις αγελάδες γαλακτοπαραγωγής» και «Απαγορεύεται η συνδυασμένη χορήγηση, στο καθημερινό σιτηρέσιο των αγελάδων γαλακτοπαραγωγής, αραβοσίτου σε μορφή ακέραιων φυτών (νωπού ή ενσιρωμένου) και αραβοσίτου σε κόκκους ή σε κορύνες διατηρημένου με υγρή μέθοδο». Η διευκρίνιση όσον αφορά τα ζώα που μπορούν να λάβουν ενσιρωμένο αραβόσιτο διευκολύνει τον έλεγχο του ποσοστού ενσιρωμένου αραβοσίτου που πραγματικά χορηγείται στις αγελάδες γαλακτοπαραγωγής. Η απαγόρευση της συνδυασμένης χορήγησης αραβοσίτου σε μορφή ακέραιων φυτών και αραβοσίτου σε κόκκους ή σε κορύνες διατηρημένου με υγρή μέθοδο έχει ως στόχο τον περιορισμό της χορήγησης αραβοσίτου στη διατροφή των αγελάδων γαλακτοπαραγωγής, ιδίως μετά από ζύμωση.
      Το σύνολο των ανωτέρω διατάξεων αποσκοπεί, αφενός, στο να προωθηθεί περισσότερο το χόρτο για τη διατροφή των αγελάδων γαλακτοπαραγωγής και, αφετέρου, να διευκολυνθεί ο έλεγχος με σαφέστερο προσδιορισμό των ζώων και των σχετικών περιόδων.

                  —

                  Στο σημείο V.1.α, η διάταξη σχετικά με τη χορήγηση άχυρου εκτός περιόδου βόσκησης περιορίζεται στις αγελάδες γαλακτοπαραγωγής: για λόγους συνέπειας, ο έλεγχος της εφαρμογής της συγκεκριμένης διάταξης καλύπτει επομένως το σύνολο των αγελάδων γαλακτοπαραγωγής και όχι το κοπάδι γαλακτοπαραγωγής.

                  —

                  Στο σημείο V.1.β, για μεγαλύτερη ακρίβεια, αναφέρεται ότι η απαγόρευση της εκτροφής σε συνθήκες αποκλειστικά μόνιμου σταυλισμού και της εκτροφής χωρίς βοσκή αφορά τις αγελάδες γαλακτοπαραγωγής.

                  —

                  Στο σημείο V.1.β, ορίζεται ελάχιστη διάρκεια βόσκησης 150 ημερών ετησίως για τις αγελάδες γαλακτοπαραγωγής. Ο όρος αυτός ενισχύει τη θέση της βόσκησης στη διατροφή των αγελάδων γαλακτοπαραγωγής και διευκολύνει τον έλεγχο της τήρησης της υποχρέωσης βόσκησης.

                  —

                  Στο σημείο V.1.β, μια φράση ειδική για τη χορήγηση νωπής χορτονομής επιτρέπει την πρακτική αυτή για τις αγελάδες γαλακτοπαραγωγής, με χόρτο προερχόμενο από τη γεωγραφική περιοχή και ως συμπλήρωμα της βόσκησης. Επιτρέπει επίσης την αξιοποίηση, υπό μορφή νωπής χορτονομής, του χόρτου που προέρχεται από αγροτεμάχια τα οποία, επειδή είναι πολύ απομακρυσμένα από τις εγκαταστάσεις αρμέγματος, δεν είναι δυνατόν να χρησιμοποιηθούν για τη βόσκηση των αγελάδων.

                  —

                  Στο σημείο V.1.β, εισάγεται μείωση της φόρτισης της εκμετάλλευσης ώστε να εμφαίνεται σαφέστερα ο εκτατικός χαρακτήρας των γαλακτοκομικών εκμεταλλεύσεων που επωφελούνται από την ονομασία προέλευσης «Fourme de Montbrison».

                  —

                  Στο σημείο V.1.γ, εισάγεται μείωση της χορήγησης συμπληρωμάτων και προσθέτων σε 1 800 kg ξηράς ουσίας κατ’ ανώτατο όριο, ανά αγελάδα γαλακτοπαραγωγής και ανά έτος. Η συγκεκριμένη διάταξη ευνοεί τη διατροφή με βασικό σιτηρέσιο αποτελούμενο από χορτονομές προερχόμενες από τη γεωγραφική περιοχή.

                  —

                  Στο σημείο V.1.γ, οι επιτρεπόμενες πρώτες ύλες για τα συμπληρώματα που διανέμονται στις αγελάδες γαλακτοπαραγωγής και στα πρόσθετα αποτελούν πλέον αντικείμενο δύο διαφορετικών θετικών καταλόγων, για περισσότερη σαφήνεια.

            Ο θετικός κατάλογος των πρώτων υλών που επιτρέπονται για τα συμπληρώματα τα οποία χορηγούνται στις αγελάδες γαλακτοπαραγωγής συμπληρώνεται με υγρό αραβόσιτο σε κόκκους, παράγωγα ελαιούχων σπερμάτων, χωρίς προσθήκη ουρίας, παράγωγα ελαιούχων καρπών, χωρίς προσθήκη ουρίας, με εξαίρεση τα έλαια και τις φυτικές λιπαρές ύλες και τους καρπούς και τα περικάρπια κακάου, παράγωγα σπερμάτων ψυχανθών και υποπροϊόντα ζύμωσης μικροοργανισμών των οποίων τα κύτταρα έχουν αδρανοποιηθεί ή θανατωθεί, εκτός των προϊόντων που λαμβάνονται από τη βιομάζα ειδικών μικροοργανισμών, καλλιεργούμενων σε καθορισμένα υποστρώματα, και της βινάσας. Οι όροι «όλα τα σιτηρά και τα υποπροϊόντα τους», «αφυδατωμένοι πολτοί τεύτλων», «μελάσα», «πρωτεϊνούχα σπέρματα» και «αλάτι, ανόργανα άλατα» αντικαθίστανται, αντιστοίχως, από τους όρους «όλοι οι κόκκοι σιτηρών και τα παράγωγά τους», «αποξηραμένοι πολτοί τεύτλων», «μελάσες», «σπέρματα ψυχανθών» και «ανόργανα άλατα και τα παράγωγά τους». Οι όροι «πλακούντες χωρίς προσθήκη ουρίας» απαλείφονται επειδή τα εν λόγω προϊόντα συγκαταλέγονται στα παράγωγα ελαιούχων σπερμάτων ή καρπών, χωρίς προσθήκη ουρίας. Διευκρινίζεται επίσης ότι οι κορύνες αραβοσίτου μπορούν να διατηρούνται με ξηρή ή υγρή μέθοδο. Αυτές οι πρώτες ύλες δεν έχουν επίπτωση στην ποιότητα του προϊόντος.
      Απαγορεύεται η χρήση καυστικής σόδας για την επεξεργασία των σιτηρών και των παραγώγων τους γιατί δεν αποτελεί παραδοσιακή πρακτική.
      Ο θετικός κατάλογος των προσθέτων αντικαθιστά τη φράση «Απαγορεύεται κάθε πρόσθετο που αποβλέπει στην απευθείας τροποποίηση του γάλακτος.» και αναφέρει λεπτομερώς τις λειτουργικές κατηγορίες και ομάδες επιτρεπόμενων προσθέτων, σύμφωνα με την προβλεπόμενη από τη νομοθεσία ορολογία. Στόχος της τροποποίησης είναι να αποφευχθεί κάθε αμφισημία ή ερμηνεία κατά τους ελέγχους.

                  —

                  Στο σημείο V.1.ε, προστίθεται διάταξη που απαγορεύει τη χρήση ΓΤΟ στη διατροφή των ζώων και στις καλλιέργειες της εκμετάλλευσης, ώστε να διατηρηθεί ο παραδοσιακός χαρακτήρας της διατροφής.

            3.2.   Σημείο V.3 «Μεταποίηση»

                  —

                  Στο θετικό κατάλογο συστατικών, βοηθητικών μέσων παραγωγής και προσθέτων που επιτρέπεται να χρησιμοποιούνται στο γάλα ή κατά τις διεργασίες παραγωγής, οι όροι «αβλαβείς καλλιέργειες βακτηρίων, ζυμομυκήτων, ευρωτομυκήτων» αντικαθίστανται από τους όρους «καλλιέργειες βακτηρίων, ζυμομυκήτων και ευρωτομυκήτων οι οποίες είναι αποδεδειγμένα αβλαβείς», για περισσότερη ακρίβεια.

                  —

                  Η παράγραφος «Τα διάφορα στάδια που ακολουθούν είναι ο τεμαχισμός του «coagulum ή τυροπήγματος», η ανάδευση, η περίοδος ηρεμίας του τυροπήγματος, η ελαφρά συμπίεση, ο θρυμματισμός, η αλάτιση στη μάζα του τυροπήγματος, η τοποθέτηση σε μήτρες, η στράγγιση, η τοποθέτηση στις υδρορρόες στέγης. Ορίζονται στις ακόλουθες παραγράφους:» απαλείφεται, επειδή κάθε στάδιο που απαριθμείται στη συγκεκριμένη παράγραφο περιγράφεται στη συνέχεια των προδιαγραφών χωριστά.

                  —

                  Η ελαφρά συμπίεση του τυροπήγματος κατά την περίοδο ηρεμίας πριν από τον θρυμματισμό είναι πλέον προαιρετική. Η πρακτική αυτή πράγματι δεν είναι απαραίτητη στο τεχνολογικό σύστημα παραγωγής, εάν το τελικό ξηρό υπόλειμμα του τυριού πληροί τις προδιαγραφές.

                  —

                  Η φράση «Το τυρόπηγμα στη συνέχεια θρυμματίζεται, αλατίζεται στη μάζα και τοποθετείται στις μήτρες» αναδιατυπώνεται ως εξής: «Το τυρόπηγμα στη συνέχεια θρυμματίζεται και αλατίζεται στη μάζα, το αργότερο όταν τοποθετείται στις μήτρες». Η σύνταξη είναι επομένως σαφέστερη όσον αφορά τον χρόνο εκτέλεσης της αλάτισης.

                  —

                  Διευκρινίζεται, για να είναι πιο κατανοητό, ότι η στράγγιση στην αίθουσα εκτελείται χωρίς συμπίεση, με αναστροφές, μετά την τοποθέτηση του τυροπήγματος στις μήτρες.

                  —

                  Η ελάχιστη διάρκεια στράγγισης στις μήτρες χωρίς συμπίεση, με αναστροφές, μειώνεται από 24 σε 18 ώρες. Πράγματι, λόγω της εξέλιξης των πρακτικών, έχει μειωθεί η διάρκεια, χωρίς να επηρεαστεί η ποιότητα των τυριών.

                  —

                  Η φράση «Εκτελείται διάτρηση του τυριού από την 10η ημέρα μετά την προσθήκη πυτιάς» μετακινείται στο σημείο V.4, με τη διευκρίνιση ότι πρόκειται για τη διάτρηση των τυριών.

            3.3.   Σημείο V.4 «Τελειοποίηση και διατήρηση»

      Η φράση «Μετά τη διάτρηση, εκτελείται τελειοποίηση σε θάλαμο τελειοποίησης ή ωριμαστήριο, σε θερμοκρασία 6 °C έως 12 °C και σχετική υγρασία 90 έως 98 % επί 15 τουλάχιστον ημέρες» αντικαθίσταται από τη φράση «Μετά την έξοδο από την αίθουσα με τις υδρορρόες στέγης και από ενδεχόμενη εφίδρωση, εκτελείται τελειοποίηση σε θάλαμο τελειοποίησης ή ωριμαστήριο, σε θερμοκρασία 6 °C έως 12 °C και σχετική υγρασία 90 έως 98 %», η οποία συμπληρώνεται από τη φράση «Μετά τη διάτρηση, τα τυριά τελειοποιούνται επί 15 τουλάχιστον ημέρες, σε θάλαμο τελειοποίησης ή ωριμαστήριο, στις προαναφερόμενες συνθήκες θερμοκρασίας και υγρασίας».
      Οι συντακτικές αυτές διευκρινίσεις έχουν σκοπό την καλύτερη περιγραφή της αλληλουχίας των εργασιών. Πράγματι, η διάτρηση δεν εκτελείται αμέσως πριν από την είσοδο στο θάλαμο τελειοποίησης, αλλά όταν τα τυριά βρίσκονται ήδη σε αυτόν. Η εφίδρωση μπορεί ενδεχομένως να εφαρμοστεί μετά την έξοδο από την αίθουσα με τις υδρορροές και πριν από την είσοδο στον θάλαμο τελειοποίησης. Η ελάχιστη διάρκεια παραμονής στον θάλαμο, που είναι 15 ημέρες, υπολογίζεται από την ημερομηνία διάτρησης.
      4.   Κεφάλαιο VIII «Επισήμανση»

      Καταργείται η υποχρέωση τοποθέτησης της ένδειξης «appellation d’origine contrôlée» (ελεγχόμενη ονομασία προέλευσης) στην ετικέτα και αντικαθίσταται από την υποχρέωση τοποθέτησης του συμβόλου της Ευρωπαϊκής Ένωσης για τις ΠΟΠ, ώστε να είναι ευχερέστερη η ανάγνωση και να υπάρχει συνέργεια κατά την κοινοποίηση των προϊόντων που είναι καταχωρισμένα ως ΠΟΠ.
      5.   Κεφάλαιο IX «Εθνικές απαιτήσεις»

      Σύμφωνα με την εθνική μεταρρύθμιση του συστήματος ελέγχου των ονομασιών προέλευσης η οποία προαναφέρθηκε, προστίθεται πίνακας που παρουσιάζει τα κυριότερα σημεία προς έλεγχο και τη μέθοδο αξιολόγησής τους.

      ΠΑΡΑΡΤΗΜΑ II

         ΕΝΟΠΟΙΗΜΕΝΟ ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

         «FOURME DE MONTBRISON»

      Αριθ. ΕΚ: FR-PDO-0105-01014-06.07.2012

         ΠΓΕ () ΠΟΠ (X)

      1.   Ονομασία

      «Fourme de Montbrison»
      2.   Κράτος μέλος ή τρίτη χώρα

      Γαλλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.3.

                  Τυριά

            3.2.   Περιγραφή του προϊόντος για το οποίο ισχύει η ονομασία υπό 1

      Το τυρί «Fourme de Montbrison» παρασκευάζεται από αγελαδινό γάλα στο οποίο προστίθεται πυτιά, είναι κυλινδρικού σχήματος, ύψους 17 έως 21 cm και διαμέτρου 11,5 έως 14,5 cm και έχει βάρος 2,1 έως 2,7 kg και μάζα διάστικτη, ασυμπίεστη, άψητη, ζυμωμένη και αλατισμένη με προσθήκη αλατιού στο τυρόπηγμα κατά την τοποθέτηση στη μήτρα.
      Η περιεκτικότητα σε λιπαρές ουσίες είναι τουλάχιστον 52 γραμμάρια ανά 100 γραμμάρια τυριού μετά από πλήρη ξήρανση, ενώ η περιεκτικότητα σε ξηρά ουσία είναι τουλάχιστον 52 γραμμάρια ανά 100 γραμμάρια τελειοποιημένου τυριού.
      Το τυρί δεν μπορεί να λάβει την ελεγχόμενη ονομασία προέλευσης «Fourme de Montbrison» πριν από την 32η ημέρα από την προσθήκη πυτιάς.
      Η κρούστα είναι ξηρή, με πέλος, χρώματος πορτοκαλί, ενδεχομένως με λευκή, κίτρινη και κόκκινη ευρωτίαση. Η μάζα, υπόλευκου χρώματος, παρουσιάζει ολιγάριθμες οπές, με μαρμαρώδη διάστιξη ανοιχτού κυανού χρώματος.
      Το τυρί «Fourme de Montbrison» έχει ομοιογενή υφή, ελαφρώς σφικτή, που λιώνει στο στόμα. Έχει γεύση λεπτή και αρωματική, φρουτώδους γαλακτοκομικού προϊόντος με ελάχιστα έντονο χαρακτήρα τυριού τύπου ροκφόρ που του προσδίδει μια κάποια γλυκύτητα. Η ελάχιστα αλμυρή και ελαφρώς πικρή γεύση είναι αποδεκτή.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      Καθ’ όλη τη διάρκεια του έτους, το βασικό σιτηρέσιο των αγελάδων γαλακτοπαραγωγής αποτελείται από χορτονομές προερχόμενες από τη γεωγραφική περιοχή της ονομασίας προέλευσης.
      Οι επιτρεπόμενες ζωοτροφές στο βασικό σιτηρέσιο περιλαμβάνουν όλες τις χορτονομές, πλην των σταυρανθών υπό μορφή χορτονομών.
      Το μερίδιο του χόρτου που προσλαμβάνεται με βόσκηση καθώς και του κομμένου, αφυδατωμένου, δεματιασμένου και ενσιρωμένου χόρτου, εκφραζόμενο σε ξηρά ουσία, είναι τουλάχιστον το 80 % των χορτονομών του βασικού σιτηρεσίου των αγελάδων γαλακτοπαραγωγής, κατά μέσο όρο στο σύνολο των αγελάδων γαλακτοπαραγωγής και ανά έτος.
      Το μερίδιο του ενσιρωμένου αραβοσίτου, εκφραζόμενο σε ξηρά ουσία, δεν πρέπει να υπερβαίνει το 20 % του βασικού σιτηρεσίου των αγελάδων γαλακτοπαραγωγής, κατά μέσο όρο στο σύνολο των αγελάδων γαλακτοπαραγωγής και ανά έτος.
      Εκτός περιόδου βόσκησης, το άχυρο αντιπροσωπεύει, κατά μέσο όρο, τουλάχιστον 3 kg ξηράς ουσίας ανά αγελάδα γαλακτοπαραγωγής ημερησίως, στο σύνολο των αγελάδων γαλακτοπαραγωγής.
      Κατά τις περιόδους που υπάρχει διαθέσιμο χόρτο, μόλις το επιτρέπουν οι καιρικές συνθήκες, είναι υποχρεωτική η βόσκηση των αγελάδων γαλακτοπαραγωγής. Διαρκεί τουλάχιστον 150 ημέρες ετησίως.
      Η προσθήκη συμπληρωμάτων και προσθέτων περιορίζεται σε 1 800 χιλιόγραμμα ξηράς ουσίας, κατ’ ανώτατο όριο, ανά αγελάδα γαλακτοπαραγωγής ετησίως, κατά μέσο όρο, στο σύνολο των αγελάδων γαλακτοπαραγωγής.
      Για τα συμπληρώματα και τα πρόσθετα που χορηγούνται στις αγελάδες γαλακτοπαραγωγής επιτρέπονται μόνον οι πρώτες ύλες και τα πρόσθετα που ορίζονται σε θετικό κατάλογο.
      3.5.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής

      Η παραγωγή του γάλακτος και η παρασκευή, η τελειοποίηση και η διατήρηση των τυριών έως 32 ημέρες από την ημερομηνία προσθήκης της πυτιάς εκτελούνται εντός της γεωγραφικής περιοχής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Η κοπή του τυριού «Fourme de Montbrison» επιτρέπεται εάν δεν αλλοιώνει την υφή του. Η παρουσία κρούστας είναι υποχρεωτική για τα τεμάχια βάρους μεγαλύτερου των 50 γραμμαρίων.
      3.7.   Ειδικοί κανόνες για την επισήμανση

      Η επισήμανση των τυριών που φέρουν την ονομασία προέλευσης «Fourme de Montbrison» περιλαμβάνει την ονομασία προέλευσης, με χαρακτήρες διαστάσεων τουλάχιστον ίσων με τα δύο τρίτα των διαστάσεων των μεγαλύτερων χαρακτήρων της ετικέτας, και το σύμβολο ΠΟΠ της Ευρωπαϊκής Ένωσης.
      Ανεξαρτήτως των κανονιστικών ενδείξεων που ισχύουν για όλα τα τυριά, απαγορεύεται να συνοδεύει απευθείας την ονομασία προέλευσης οποιοσδήποτε χαρακτηρισμός, πλην των σημάτων κατασκευαστή ή των εμπορικών σημάτων.
      4.   Συνοπτική οριοθέτηση της γεωγραφικής περιοχής

      Η γεωγραφική περιοχή την οποία καλύπτει η ονομασία «Fourme de Montbrison» εκτείνεται στο ακόλουθο έδαφος:
      Διοικητικό διαμέρισμα Loire: κοινότητες Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla-sur-Rochefort, Verrières-en-Forez.
      Διοικητικό διαμέρισμα Puy-de-Dôme: κοινότητες Brugeron, Job, Saint-Anthème, Saint-Pierre-la-Bourlhonne και Valcivières.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

         Φυσικοί παράγοντες

      Η γεωγραφική περιοχή της ονομασίας «Fourme de Montbrison» εκτείνεται κυρίως στους ορεινούς καλαμώνες (hautes chaumes) που σχηματίζουν το άνω τμήμα των ορέων Forez, στα όρια των διοικητικών διαμερισμάτων Loire και Puy-de-Dôme, καθώς και στο ανατολικό τμήμα των ορέων Forez. Πρόκειται για ημιορεινή περιοχή (μέγιστο υψόμετρο 1 634 m) η οποία έχει βασικό προσανατολισμό από βορρά προς νότο, βρίσκεται πάνω σε γρανιτικό γεωλογικό υπόβαθρο και περιβάλλεται από φυσικά όρια. Παρουσιάζει ορεινούς και υποαλπικούς ερεικώνες, που μορφώνουν ένα τοπίο απογυμνωμένων υψιπέδων με ήπιο ανάγλυφο, περιβαλλόμενο από κλιτύες καλυμμένες με δάση, ιδίως κωνοφόρων. Εκεί απαντώνται πολυάριθμοι τυρφώνες και λειμώνες. Το ύψος των βροχοπτώσεων είναι σχετικά υψηλό (άνω των 1 000 mm ετησίως κατά μέσο όρο). Το κλίμα έχει ωκεάνια και ηπειρωτικά χαρακτηριστικά. Οι μέσες ετήσιες θερμοκρασίες είναι μάλλον ψυχρές, μικρότερες των 10 °C και συχνά μικρότερες των 5 °C. Οι χειμώνες είναι ψυχροί και διαρκούν πολύ, με συχνές χιονοπτώσεις.
      Λόγω του υψομέτρου και του ύψους των βροχοπτώσεων, η παραγωγή χορτονομής βασίζεται κυρίως στους μόνιμους λειμώνες.

         Ανθρωπογενείς παράγοντες

      Η παραγωγή του τυριού «Fourme de Montbrison» ανάγεται στην εποχή του πρώιμου Μεσαίωνα στην περιοχή Haut-Forez όπου διατηρήθηκε το γεωργο-κτηνοτροφικό σύστημα έως τον τελευταίο παγκόσμιο πόλεμο. Η παραγωγή του τυριού βασιζόταν στις «jasseries», κτίσματα στους ορεινούς βοσκοτόπους διάσπαρτα και στις δύο κλιτύες των ορέων Forez. Το τυρί την εποχή εκείνη παρασκευαζόταν κατά τη θερινή εποχή, από γάλα προερχόμενο από κοπάδια μέτριου μεγέθους, από τις γυναίκες, ενώ οι άνδρες έμεναν στο χωριό και συνέχιζαν τις θερινές εργασίες στους αγρούς. Το φυσικό περιβάλλον παρείχε ωστόσο κορμούς κωνοφόρων οι οποίοι κοιλαίνονταν και χρησιμοποιούνταν ως υδρορρόες στέγης (chéneaux), τέλεια προσαρμοσμένες στη στράγγιση των τυριών τύπου fourme κατά τη διάρκεια της παραγωγής. Τα τυριά αυτά συχνά διατηρούνταν έως την κάθοδο από τους θερινούς βοσκοτόπους, κατόπιν πωλούνταν στις αγορές εκατέρωθεν του ορεινού όγκου, μεταξύ των οποίων και η αγορά του Montbrison.
      Σήμερα οι γαλακτοκομικές εκμεταλλεύσεις προσφεύγουν σε μεγάλο βαθμό στους μόνιμους λειμώνες. Οι συνθήκες παραγωγής του προϊόντος «Fourme de Montbrison» και, ιδίως, η υποχρεωτική βόσκηση κατά την περίοδο όπου αυτό είναι δυνατόν, το σιτηρέσιο που βασίζεται στη χρήση του χόρτου και ο περιορισμός της ενσίρωσης αραβοσίτου αξιοποιούν αυτόν τον φυσικό πόρο.
      Κληροδότημα της πατροπαράδοτης τεχνικής, το τεχνολογικό σύστημα της «Fourme de Montbrison» αξιοποιεί την τοπική τεχνογνωσία, με:

                  —

                  κατάλληλη ανάδευση συνδεόμενη με περιορισμένο μέγεθος κόκκου τυροπήγματος, με πλευρές περίπου 0,5 cm έως 1 cm,

                  —

                  αλάτιση στη μάζα και περιορισμένη εξωτερική αλάτιση,

                  —

                  την εντελώς ιδιαίτερη τεχνική της συμπληρωματικής στράγγισης σε υδρορρόες στέγης από ξύλο κωνοφόρων.

            5.2.   Ιδιοτυπία του προϊόντος

      Τυρί με διάστικτη μάζα, με γεύση λεπτή και αρωματική, που παρουσιάζεται υπό τη μορφή κυλίνδρου ύψους 17 έως 21 cm και διαμέτρου 11,5 έως 14,5 cm, καλυμμένο με πορτοκαλόχρωμο περίβλημα, το τυρί «Fourme de Montbrison» διαθέτει μάζα με μικρές οπές και ελάχιστα έντονο χαρακτήρα τυριού «τύπου ροκφόρ» που του προσδίδει μια κάποια γλυκύτητα.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Τα ιδιαίτερα χαρακτηριστικά του τυριού «Fourme de Montbrison» πηγάζουν από ιδιαίτερες συνήθειες όσον αφορά την παραγωγή γάλακτος και την παρασκευή τυριού.
      Η παραγωγή του γάλακτος στηρίζεται στους πλούσιους βοσκότοπους των ορέων Forez συμβάλλοντας στη λεπτή και αρωματική γεύση του τυριού «Fourme de Montbrison».
      Το σχετικά μικρό σχήμα του συνδέεται με την προέλευσή του: από μικρά κοπάδια, με χαμηλή παραγωγή γάλακτος, και παρασκευή από γυναίκες.
      Η μάλλον γλυκιά γεύση του τυριού «Fourme de Montbrison» συνδέεται με τη λεπτή κοπή των κόκκων τυροπήγματος. Λόγω του μικρού μεγέθους κόκκων του τυροπήγματος δημιουργούνται οπές μικρών διαστάσεων στη μάζα, οι οποίες προκαλούν εξαναγκασμένη ανάπτυξη των ευρωτομυκήτων Penicillium roqueforti, ασθενέστερη από αυτή σε άλλες διάστικτες μάζες.
      Το πορτοκαλόχρωμο χρώμα της κρούστας, που είναι τόσο ιδιαίτερο, επηρεάζεται από τις τεχνικές αλάτισης, οι οποίες ευνοούν την εμφάνιση επιφανειακής χλωρίδας. Η ανάπτυξη της επιφανειακής χλωρίδας διατηρείται επίσης με τη στράγγιση σε υδρορρόες στέγης από ξύλο κωνοφόρων. Πράγματι τα ξύλινα αυτά λούκια διαθέτουν αποθέματα επιφανειακής χλωρίδας και συμμετέχουν απευθείας στην ανάπτυξή της αποτρέποντας την υπερβολικά γρήγορη ξήρανση της κρούστας.
      Χάρη επίσης στις τεχνικές αλάτισης, το τυρί «Fourme de Montbrison» είναι λιγότερο αλμυρό από άλλα τυριά τύπου ροκφόρ.

         Παραπομπή στη δημοσίευση των προδιαγραφών

      [Άρθρο 5 παράγραφος 7 του κανονισμού (ΕΚ) αριθ. 510/2006]
      https://www.inao.gouv.fr/fichier/CDCFourmeDeMontbrison.pdf

         (1)  ΕΕ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).


title: Εκτελεστικός κανονισμός (ΕΕ) αριθ. 284/2014 του Συμβουλίου, της 21ης Μαρτίου 2014 , για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               21.3.2014

               EL

               Επίσημη Εφημερίδα της Ευρωπαϊκής Ένωσης

               L 86/27

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 284/2014 ΤΟΥ ΣΥΜΒΟΥΛΊΟΥ

   της 21ης Μαρτίου 2014
   για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1) και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Εν όψει της σοβαρότητας της κατάστασης, το Συμβούλιο κρίνει ότι επιπλέον πρόσωπα θα πρέπει να προστεθούν στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα ως έχει στο παράρτημα Ι του κανονισμού (ΕΕ) αριθ. 269/2014.

               (3)

               Το παράρτημα Ι του κανονισμού (ΕΕ) αριθ. 269/2014 θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που απαριθμούνται στο παράρτημα του παρόντος κανονισμού προστίθενται στον κατάλογο του παραρτήματος Ι του κανονισμού (ΕΕ) αριθ. 269/2014.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2014.

            Για το Συμβούλιο

            Ο Πρόεδρος

         Δ. ΚΟΥΡΚΟΥΛΑΣ

      (1)  ΕΕ L 78, 17.3.2014, σ. 6.

      ΠΑΡΑΡΤΗΜΑ

         Κατάλογος των αναφερομένων στο άρθρο 1 φυσικών και νομικών προσώπων, οντοτήτων και φορέων

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Rogozin, Dmitry Olegovich

                  Ημ. γένν.: 21.12.1963, Μόσχα

                  Αντιπρόεδρος της κυβέρνησης της Ρωσικής Ομοσπονδίας.
                  Ζήτησε δημόσια την προσάρτηση της Κριμαίας.

                  21.3.2014

                  2.

                  Glazyev, Sergey

                  Ημ. γένν.: 1.1.1961, Zaporozhye, (Ουκρανική ΣΣΔ)

                  Σύμβουλος του Προέδρου της Ρωσικής Ομοσπονδίας.
                  Ζήτησε δημόσια την προσάρτηση της Κριμαίας.

                  21.3.2014

                  3.

                  Matviyenko, Valentina Ivanova

                  Ημ. γένν.: 7.4.1949, Shepetovka, Khmelnitskyi oblast (Ουκρανική ΣΣΔ)

                  Πρόεδρος του Ομοσπονδιακού Συμβουλίου. Την 1η Μαρτίου 2014 στήριξε δημόσια στο Ομοσπονδιακό Συμβούλιο την ανάπτυξη ρωσικών δυνάμεων στην Ουκρανία.

                  21.3.2014

                  4.

                  Naryshkin, Sergei Evgenevich

                  Ημ. γένν.: 27.10.1954,
                  Αγία Πετρούπολη (πρώην Λένινγκραντ)

                  Πρόεδρος της Κρατικής Δούμας. Τάχθηκε δημόσια υπέρ της ανάπτυξης ρωσικών δυνάμεων στην Ουκρανία. Τάχθηκε δημόσια υπέρ της συνθήκης επανένωσης Ρωσίας-Κριμαίας και του σχετικού ομοσπονδιακού συνταγματικού νόμου.

                  21.3.2014

                  5.

                  Kiselyov, Dmitry Konstantinovich

                  Ημ. γένν.: 26.4.1954

                  Διορίστηκε στις 9 Δεκεμβρίου 2013 με προεδρικό διάταγμα επικεφαλής του ρωσικού ομοσπονδιακού κρατικού πρακτορείου ειδήσεων «Rossiya Segodnya».
                  Κεντρική μορφή της κυβερνητικής προπαγάνδας υπέρ της ανάπτυξης ρωσικών δυνάμεων στην Ουκρανία.

                  21.3.2014

                  6.

                  Nosatov, Alexander Mihailovich

                  Ημ. γένν.: 27.3.1963 Σεβαστούπολη (Ουκρανική ΣΣΔ)

                  Υποδιοικητής του Στόλου του Εύξεινου Πόντου, Υποναύαρχος
                  Υπεύθυνος για τη διοίκηση των ρωσικών δυνάμεων που κατέλαβαν ουκρανικό κυρίαρχο έδαφος.

                  21.3.2014

                  7.

                  Kulikov, Valery Vladimirovich

                  Ημ. γένν.: 1.9.1956, Zaporozhye, (Ουκρανική ΣΣΔ)

                  Υποδιοικητής του Στόλου του Εύξεινου Πόντου, Υποναύαρχος
                  Υπεύθυνος για τη διοίκηση των ρωσικών δυνάμεων που κατέλαβαν ουκρανικό κυρίαρχο έδαφος.

                  21.3.2014

                  8.

                  Surkov, Vladislav Yurievich

                  Ημ. γένν.: 21.9.1964 Solntsevo, Lipetsk

                  Βοηθός του Προέδρου της Ρωσικής Ομοσπονδίας. Υπήρξε διοργανωτής της διαδικασίας στην Κριμαία, με την οποία κινητοποιήθηκαν οι τοπικές κοινότητες της Κριμαίας να προβούν σε δράσεις που υπονομεύουν τις ουκρανικές αρχές στην Κριμαία.

                  21.3.2014

                  9.

                  Mikhail Malyshev

                  Πρόεδρος της Εκλογικής Επιτροπής της Κριμαίας

                  Υπεύθυνος για τον χειρισμό του δημοψηφίσματος στην Κριμαία. Υπεύθυνος βάσει του ρωσικού συστήματος για την υπογραφή των αποτελεσμάτων του δημοψηφίσματος.

                  21.3.2014

                  10.

                  Valery Medvedev

                  Πρόεδρος της Εκλογικής Επιτροπής της Σεβαστούπολης

                  Υπεύθυνος για τον χειρισμό του δημοψηφίσματος στην Κριμαία. Υπεύθυνος βάσει του ρωσικού συστήματος για την υπογραφή των αποτελεσμάτων του δημοψηφίσματος.

                  21.3.2014

                  11.

                  Αντιστράτηγος Igor Turchenyuk

                  Διοικητής των ρωσικών δυνάμεων στην Κριμαία

                  De facto διοικητής των ρωσικών στρατευμάτων που αναπτύχθηκαν στην Κριμαία (τα οποία η Ρωσία συνεχίζει να αποκαλεί επισήμως «τοπικές πολιτοφυλακές αυτοάμυνας»).

                  21.3.2014

                  12.

                  Elena Borisovna Mizulina

                  Βουλευτής της Κρατικής Δούμας

                  Ιθύνων νους και συνεισηγήτρια των πρόσφατων νομοθετικών προτάσεων στη Ρωσία που επιτρέπουν σε περιοχές άλλων χωρών να προσχωρήσουν στη Ρωσία χωρίς την προηγούμενη έγκριση των κεντρικών αρχών τους.

                  21.3.2014


title: Εκτελεστικός κανονισμός (ΕΕ) αριθ. 309/2012 της Επιτροπής, της 11ης Απριλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.4.2012

               EL

               Επίσημη Εφημερίδα της Ευρωπαϊκής Ένωσης

               L 102/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 309/2012 ΤΗΣ ΕΠΙΤΡΟΠΉΣ
   της 11ης Απριλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Απριλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1894 της Επιτροπής, της 26ης Οκτωβρίου 2016, για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
               28.10.2016

               EL

               Επίσημη Εφημερίδα της Ευρωπαϊκής Ένωσης

               L 293/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1894 ΤΗΣ ΕΠΙΤΡΟΠΉΣ
   της 26ης Οκτωβρίου 2016
   για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (2), και ιδίως το άρθρο 5 παράγραφος 6 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των στοιχείων στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών, καθώς και της αυγοαλβουμίνης, προκύπτει ότι επιβάλλεται να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβανομένων υπόψη των διακυμάνσεων των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 150 της 20.5.2014, σ. 1.

      (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, σχετικά με τη θέσπιση λεπτομερών κανόνων για την εφαρμογή του συστήματος συμπληρωματικών δασμών κατά την εισαγωγή και με τον καθορισμό αντιπροσωπευτικών τιμών στους τομείς του κρέατος πουλερικών και των αυγών και της αυγοαλβουμίνης καθώς και με την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (σε ευρώ/100 kg)

                        Εγγύηση που αναφέρεται στο άρθρο 3
                        (σε ευρώ/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        108,4

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        119,8

                        0

                        AR

                        169,7

                        0

                        BR

                        0207 14 10

                        Τεμάχια χωρίς κόκαλα από πετεινούς ή κότες, κατεψυγμένα

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        353,7

                        0

                        BR

                        345,9

                        0

                        CL

                        0408 91 80

                        Αυγά χωρίς το τσόφλι αποξεραμένα

                        350,0

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        197,9

                        27

                        BR

         (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 1259/2014 της Επιτροπής, της 24ης Νοεμβρίου 2014 , για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2014

text:
               26.11.2014

               EL

               Επίσημη Εφημερίδα της Ευρωπαϊκής Ένωσης

               L 339/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1259/2014 ΤΗΣ ΕΠΙΤΡΟΠΉΣ
   της 24ης Νοεμβρίου 2014
   για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2014
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
   Έπειτα από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:

               (1)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2), οι μη δεσμευθείσες πιστώσεις που έχουν σχέση με τις ενέργειες που καθορίζονται στο άρθρο 3 παράγραφος 1 του κανονισμού (ΕΚ) αριθ. 1290/2005 του Συμβουλίου (3) είναι δυνατόν να μεταφερθούν στο επόμενο οικονομικό έτος. Η μεταφορά αυτή δεν υπερβαίνει, εντός του ορίου του 2 % επί των αρχικών πιστώσεων, το ποσό της αναπροσαρμογής των άμεσων ενισχύσεων στις οποίες αναφέρεται το άρθρο 11 του κανονισμού (ΕΚ) αριθ. 73/2009 του Συμβουλίου (4), που ίσχυσε κατά το προηγούμενο οικονομικό έτος. Αυτό μπορεί να οδηγήσει σε πρόσθετη πληρωμή προς τους τελικούς αποδέκτες που έχουν υποστεί την αναπροσαρμογή αυτή.

               (2)

               Σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, κατά παρέκκλιση από το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, τα κράτη μέλη επιστρέφουν τις πιστώσεις που μεταφέρονται στους τελικούς δικαιούχους που υπόκεινται, κατά το οικονομικό έτος στο οποίο μεταφέρονται οι πιστώσεις, στο ποσοστό αναπροσαρμογής. Η επιστροφή εφαρμόζεται μόνο στους τελικούς δικαιούχους στα κράτη μέλη όπου εφαρμόστηκε δημοσιονομική πειθαρχία (5) κατά το προηγούμενο οικονομικό έτος.

               (3)

               Επιπλέον, σύμφωνα με το άρθρο 26 παράγραφος 7 του κανονισμού (ΕΕ) αριθ. 1306/2013, κάθε ποσό για το αποθεματικό για κρίσεις στο γεωργικό τομέα που αναφέρεται στο άρθρο 25 του εν λόγω κανονισμού που δεν χρησιμοποιήθηκε πρέπει να επιστρέφεται σύμφωνα με τις διατάξεις του άρθρου 26 παράγραφος 5 του εν λόγω κανονισμού.

               (4)

               Σύμφωνα με το άρθρο 1 παράγραφος 1 του κανονισμού (ΕΕ) αριθ. 1181/2013 του Συμβουλίου (6), η δημοσιονομική πειθαρχία ισχύει για τις άμεσες ενισχύσεις για το ημερολογιακό έτος 2013.

               (5)

               Το αποθεματικό για την αντιμετώπιση κρίσεων δεν έχει διατεθεί μέχρι τις 15 Οκτωβρίου 2014, πράγμα που σημαίνει ότι το διαθέσιμο ποσό στο αποθεματικό του προϋπολογισμού του ΕΓΤΕ για το 2014 δεν θα χρησιμοποιηθεί κατά το παρόν οικονομικό έτος. Επιπλέον, με βάση την εκτέλεση των πιστώσεων του ΕΓΤΕ 2014 στο πλαίσιο της επιμερισμένης διαχείρισης για την περίοδο από 16 Οκτωβρίου 2013 έως 15 Οκτωβρίου 2014 και την προβλεπόμενη εκτέλεση στο πλαίσιο της άμεσης διαχείρισης από την 1η Ιανουαρίου 2014 έως την 31η Δεκεμβρίου 2014, πρόσθετες μη δεσμευθείσες πιστώσεις θα παραμείνουν στον προϋπολογισμό 2014 του ΕΓΤΕ.

               (6)

               Με βάση τις δηλώσεις δαπανών των κρατών μελών για την περίοδο από 16 Οκτωβρίου 2013 έως 15 Οκτωβρίου 2014, η μείωση της δημοσιονομικής πειθαρχίας που εφαρμόζεται πραγματικά από τα κράτη μέλη για το οικονομικό έτος 2014 ανέρχεται σε 868,2 εκατ. ευρώ.

               (7)

               Συνεπώς, οι μη χρησιμοποιηθείσες πιστώσεις που αντιστοιχούν στο ποσό της δημοσιονομικής πειθαρχίας που εφαρμόζεται στο οικονομικό έτος 2014, ύψους 868,2 εκατ. ευρώ, ποσό το οποίο παραμένει εντός του ορίου του 2 % επί των αρχικών πιστώσεων για τις δράσεις που αναφέρονται στο άρθρο 3 παράγραφος 1 του κανονισμού (ΕΚ) αριθ. 1290/2005 είναι δυνατόν να μεταφερθούν στο οικονομικό έτος 2015 μετά από απόφαση της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ, Ευρατόμ) αριθ. 966/2012.

               (8)

               Με σκοπό να εξασφαλιστεί ότι η επιστροφή των εν λόγω πιστώσεων προς τους τελικούς δικαιούχους εξακολουθεί να είναι ανάλογη προς το ποσό της αναπροσαρμογής της δημοσιονομικής πειθαρχίας, ενδείκνυται να καθορίσει η Επιτροπή τα ποσά που διατίθενται στα κράτη μέλη για την επιστροφή.

               (9)

               Για να μην υποχρεωθούν τα κράτη μέλη να καταβάλουν πρόσθετη πληρωμή για την εν λόγω επιστροφή, ο παρών κανονισμός πρέπει να εφαρμοστεί από την 1η Δεκεμβρίου 2014. Κατά συνέπεια, τα ποσά που καθορίζονται από τον παρόντα κανονισμό είναι οριστικά και εφαρμόζονται με την επιφύλαξη της εφαρμογής των μειώσεων, σύμφωνα με το άρθρο 41 παράγραφος 1 του κανονισμού (ΕΕ) αριθ. 1306/2013, τυχόν άλλων διορθώσεων που λαμβάνονται υπόψη στην απόφαση για τις μηνιαίες πληρωμές σχετικά με τις δαπάνες που πραγματοποιήθηκαν από τους οργανισμούς πληρωμών των κρατών μελών τον Οκτώβριο 2014, σύμφωνα με το άρθρο 18 παράγραφος 3 του κανονισμού (ΕΕ) αριθ. 1306/2013, και όλων των κρατήσεων και των συμπληρωματικών πληρωμών που πρέπει να γίνουν σύμφωνα με το άρθρο 18 παράγραφος 4 του εν λόγω κανονισμού ή των αποφάσεων που θα ληφθούν στο πλαίσιο της διαδικασίας εκκαθάρισης των λογαριασμών.

               (10)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, οι μη δεσμευθείσες πιστώσεις είναι δυνατόν να μεταφερθούν στο επόμενο οικονομικό έτος, και μόνο σε αυτό. Ως εκ τούτου, είναι σκόπιμο για την Επιτροπή να καθορίζει τις ημερομηνίες επιλεξιμότητας για τις δαπάνες των κρατών μελών σε σχέση με την επιστροφή σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, λαμβάνοντας υπόψη το γεωργικό οικονομικό έτος, όπως ορίζεται στο άρθρο 39 του εν λόγω κανονισμού.

               (11)

               Προκειμένου να ληφθεί υπόψη το μικρό χρονικό διάστημα μεταξύ της κοινοποίησης της εκτέλεσης των πιστώσεων του ΕΓΤΕ 2014 στο πλαίσιο της επιμερισμένης διαχείρισης για την περίοδο από τις 16 Οκτωβρίου 2013 έως τις 15 Οκτωβρίου 2014, από τα κράτη μέλη και την ανάγκη να εφαρμοσθεί ο παρών κανονισμός από την 1η Δεκεμβρίου 2014, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσά των πιστώσεων που θα μεταφερθούν από το οικονομικό έτος 2014 σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 τα οποία, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, διατίθενται στα κράτη μέλη για την επιστροφή στους τελικούς δικαιούχους που υπόκεινται, κατά το οικονομικό έτος 2015, στο ποσοστό αναπροσαρμογής σύμφωνα με τον εκτελεστικό κανονισμό (ΕΕ) αριθ. 1227/2014 της Επιτροπής (7) καθορίζονται στο παράρτημα του παρόντος κανονισμού.
   Τα ποσά που θα μεταφερθούν υπόκεινται στην απόφαση μεταφοράς της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ) αριθ. 966/2012.
   Άρθρο 2
   Οι δαπάνες των κρατών μελών σε σχέση με την επιστροφή των πιστώσεων που μεταφέρθηκαν είναι επιλέξιμες για ενωσιακή χρηματοδότηση μόνο εάν τα αντίστοιχα ποσά έχουν καταβληθεί στους δικαιούχους πριν από την 16η Οκτωβρίου 2015.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 549.

      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (3)  Κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (ΕΕ L 209 της 11.8.2005, σ. 1).

      (4)  Κανονισμός (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (ΕΕ L 30 της 31.1.2009, σ. 16).

      (5)  Η δημοσιονομική πειθαρχία δεν εφαρμόζεται στη Βουλγαρία, στην Κροατία και στη Ρουμανία σύμφωνα με το άρθρο 8 παράγραφος 2 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (6)  Κανονισμός (ΕΕ) αριθ. 1181/2013 του Συμβουλίου, της 19ης Νοεμβρίου 2013, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου όσον αφορά το ημερολογιακό έτος 2013 και για την κατάργηση του εκτελεστικού κανονισμού (ΕΕ) αριθ. 964/2013 της Επιτροπής (ΕΕ L 313 της 22.11.2013, σ. 13).

      (7)  Εκτελεστικός κανονισμός (ΕΕ) αριθ. 1227/2014 της Επιτροπής, της 17ης Νοεμβρίου 2014, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου όσον αφορά το ημερολογιακό έτος 2014 και για την κατάργηση του εκτελεστικού κανονισμού (ΕΕ) αριθ. 879/2014 της Επιτροπής (ΕΕ L 331 της 18.11.2014, σ. 6).

      ΠΑΡΑΡΤΗΜΑ
      Διαθέσιμα ποσά για την επιστροφή των πιστώσεων που μεταφέρθηκαν

                  (σε ευρώ)

                  Βέλγιο

                  13 551 741

                  Τσεχική Δημοκρατία

                  21 168 544

                  Δανία

                  23 196 648

                  Γερμανία

                  125 613 712

                  Εσθονία

                  1 999 607

                  Ιρλανδία

                  27 196 811

                  Ελλάδα

                  35 594 447

                  Ισπανία

                  110 713 618

                  Γαλλία

                  193 513 120

                  Ιταλία

                  71 006 784

                  Κύπρος

                  689 016

                  Λετονία

                  2 262 601

                  Λιθουανία

                  6 011 809

                  Λουξεμβούργο

                  813 093

                  Ουγγαρία

                  26 861 237

                  Μάλτα

                  64 499

                  Κάτω Χώρες

                  19 962 029

                  Αυστρία

                  13 848 862

                  Πολωνία

                  36 451 389

                  Πορτογαλία

                  13 001 479

                  Σλοβενία

                  1 777 463

                  Σλοβακία

                  8 891 177

                  Φινλανδία

                  11 301 184

                  Σουηδία

                  15 739 925

                  Ηνωμένο Βασίλειο

                  86 964 834


title: Εκτελεστικός κανονισμός (ΕΕ) αριθ. 1250/2013 της Επιτροπής, της 2ας Δεκεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Českobudějovické pivo (ΠΓΕ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1250/2013 ΤΗΣ ΕΠΙΤΡΟΠΉΣ
   της 2ας Δεκεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Českobudějovické pivo (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Τσεχικής Δημοκρατίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Českobudějovické pivo», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2), όπως τροποποιήθηκε με την πράξη περί των όρων προσχωρήσεως της Τσεχικής Δημοκρατίας στην Ευρωπαϊκή Ένωση (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η εν λόγω τροποποίηση πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 148 της 21.6.1996, σ. 1.

      (3)  ΕΕ L 236 της 23.9.2003, σ. 33.

      (4)  ΕΕ C 134 της 14.5.2013, σ. 54.

      ΠΑΡΑΡΤΗΜΑ
      Γεωργικά προϊόντα και τρόφιμα που αναφέρονται στο παράρτημα I μέρος I του κανονισμού (ΕΕ) αριθ. 1151/2012:

         Κλάση 2.1.   Μπύρες

      ΤΣΕΧΙΚΗ ΔΗΜΟΚΡΑΤΙΑ
      Českobudějovické pivo (ΠΓΕ)


title: Εκτελεστικός κανονισμός (ΕΕ) αριθ. 425/2013 της Επιτροπής, της 7ης Μαΐου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pesca di Leonforte (ΠΓΕ)]

text:
               9.5.2013

               EL

               Επίσημη Εφημερίδα της Ευρωπαϊκής Ένωσης

               L 127/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 425/2013 ΤΗΣ ΕΠΙΤΡΟΠΉΣ
   της 7ης Μαΐου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pesca di Leonforte (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Pesca di Leonforte», η οποία καταχωρίσθηκε δυνάμει του κανονισμού (ΕΕ) αριθ. 622/2010 της Επιτροπής (2).

               (2)

               Η αίτηση έχει ως στόχο την τροποποίηση των προδιαγραφών, με την κατάργηση της ανώτατης περιεκτικότητας σε διαλυτά στερεά της περιγραφής προϊόντος και με την τροποποίηση του καταλόγου των αποδεκτών έρριζων υποκείμενων και της απόστασης φύτευσης για τον κυπελλοειδή τύπο κλαδέματος στη μέθοδο παραγωγής.

               (3)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να ανατρέξει στη διαδικασία των άρθρων 50 έως 52 του εν λόγω κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Pesca di Leonforte» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 182 της 16.7.2010, σ. 1.

      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης ονομασίας προέλευσης «Pesca di Leonforte»:
      Περιγραφή του προϊόντος: Κρίθηκε σκόπιμο να αναφέρεται αποκλειστικά η ελάχιστη περιεκτικότητα σε διαλυτά στερεά, ώστε να αποφεύγεται ο αποκλεισμός των ροδάκινων με τιμές μεγαλύτερες των 13 βαθμών Brix. Πρόκειται για βελτιωτική τροποποίηση που επιτρέπει τη χρήση της ονομασίας «Pesca di Leonforte» για καρπούς μεγαλύτερης περιεκτικότητας σε σάκχαρα από αυτήν που προβλεπόταν προηγουμένως.
      Μέθοδος παραγωγής: Τροποποιήθηκαν τα αποδεκτά έρριζα υποκείμενα: είναι αποδεκτά τα έρριζα υποκείμενα, με την προσθήκη έρριζων υποκειμένων ροδακινιάς (σπορόφυτα και κλωνικά) και υβριδίων δαμασκηνιάς, με αποδεδειγμένη συμβατότητα με τους οικότυπους και αποδεδειγμένη προσαρμογή στις τοπικές περιβαλλοντικές συνθήκες. Οι δοκιμές με αυτά τα έρριζα υποκείμενα πρέπει υποχρεωτικά να εκτελούνται εντός της οριοθετημένης περιοχής που ορίζεται στις προδιαγραφές παραγωγής. Στο ίδιο σημείο τροποποιείται η απόσταση φύτευσης για τον κυπελλοειδή τύπο κλαδέματος (vaso semplice ή vasetto ritardato), καθώς διευκολύνει τους καλλιεργητές και εφαρμόζεται ήδη σε ορισμένους ροδακινώνες της περιοχής παραγωγής. Τέλος, ως συνέπεια των ανωτέρω, αυξάνεται σε 25 τόνους η μέγιστη παραγωγή ανά εκτάριο, χωρίς τροποποίηση της πυκνότητας φύτευσης.

      ΠΑΡΑΡΤΗΜΑ II
      ΕΝΟΠΟΙΗΜΕΝΟ ΕΝΙΑΙΟ ΕΓΓΡΑΦΟ
      Κανονισμοσ (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

      «PESCA DI LEONFORTE»
      Αριθ. ΕΚ: IT-PGI-0105-01006-20.06.2012

         ΠΓΕ (X) ΠΟΠ ( )

      1.   Ονομασία

      Όνομα: «Pesca di Leonforte»
      2.   Κράτος μέλος ή τρίτη χώρα

      Ιταλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6.

                  Φρούτα, λαχανικά και δημητριακά, νωπά ή μεταποιημένα

            3.2.   Περιγραφή του προϊόντος για το οποίο ισχύει η ονομασία υπό 1

      Το προϊόν «Pesca di Leonforte» με Προστατευόμενη Γεωγραφική Ένδειξη είναι το προϊόν της καλλιέργειας δύο τοπικών οικοτύπων ροδάκινου, του Bianco di Leonforte και του Giallone di Leonforte, που δεν είναι καταχωρισμένα στον εθνικό κατάλογο των ποικιλιών.
      Κατά τη διάθεσή του στην αγορά, το ροδάκινο «Pesca di Leonforte» με Προστατευόμενη Γεωγραφική Ένδειξη πρέπει να διαθέτει τα ακόλουθα χαρακτηριστικά: να έχει όψη φρέσκια και ακέραια·να είναι υγιές, χωρίς προσβολή από μύκητες ή αλλοιώσεις που το καθιστούν ακατάλληλο για κατανάλωση. Πρέπει επίσης να είναι καθαρό, δηλαδή χωρίς ορατές ξένες ουσίες και χωρίς παράσιτα σε οποιοδήποτε στάδιο της ανάπτυξης·να είναι απαλλαγμένο από ξένες οσμές ή/και γεύσεις.
      Η ελάχιστη τιμή της σύστασης της σάρκας, μετρούμενη με πενετρόμετρο με αιχμή 8 mm, πρέπει να είναι 4,5 Kg/cm2 για τον οικότυπο Giallone di Leonforte και 3,5 Kg/cm2 για τον οικότυπο Bianco di Leonforte, η περιεκτικότητα σε διαλυτά στερεά να είναι τουλάχιστον 11 βαθμοί Brix και το βάρος των καρπών να κυμαίνεται μεταξύ 100 και 350 gr. Το σχήμα των καρπών πρέπει να είναι σφαιρικό και τα ημίσεά τους ασύμμετρα. Στον οικότυπο Bianco di Leonforte, η σάρκα έχει λευκό χρώμα και ο φλοιός λευκό με κόκκινες γραμμώσεις, που δεν είναι πάντοτε εμφανείς· στον οικότυπο Giallone di Leonforte, η σάρκα έχει κίτρινο χρώμα και ο φλοιός κίτρινο με κόκκινες γραμμώσεις, που δεν είναι πάντοτε εμφανείς. Η σάρκα πρέπει να είναι προσκολλημένη στον πυρήνα.
      Μπορούν να λάβουν την ΠΓΕ «Pesca di Leonforte» μόνο τα ροδάκινα της κατηγορίας Extra και I.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Είναι υποχρεωτική η χρήση μικρής σακούλας από χαρτί περγαμηνής για τη μηχανική προστασία από τους παθογόνους παράγοντες, το οποίο εφαρμόζεται στη φάση κατά την οποία η δρύπη φθάνει σε μέγεθος καρυδιού και, σε κάθε περίπτωση, το αργότερο τον Ιούλιο. Η συγκομιδή εκτελείται από το πρώτο δεκαήμερο του Σεπτεμβρίου έως το πρώτο δεκαήμερο του Νοεμβρίου. Οι δρύπες πρέπει να συλλέγονται χειρωνακτικά αποφεύγοντας τις πιο θερμές ώρες της ημέρας και την άμεση έκθεση των συγκομιζόμενων καρπών στον ήλιο. Πρέπει να δίνεται ιδιαίτερη προσοχή στο διαχωρισμό του καρπού από το κλαδί, που πρέπει να εκτελείται χωρίς να προκαλείται βλάβη στον ποδίσκο. Πρέπει επίσης να αφαιρείται το σύρμα που χρησιμεύει για να δένονται τα σακουλάκια από χαρτί περγαμηνής, ώστε να αποφεύγεται η πρόκληση βλάβης στους καρπούς.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Τα ροδάκινα «Pesca di Leonforte» ΠΓΕ πρέπει να συσκευάζονται εντός της περιοχής παραγωγής ώστε να αποφεύγεται ο κίνδυνος να προκληθούν, λόγω της μεταφοράς και των υπερβολικών χειρισμών, κηλίδες και μώλωπες στους καρπούς με επακόλουθη προσβολή από μύκητες και παθογόνους οργανισμούς που θα έβλαπταν τα ποιοτικά χαρακτηριστικά του προϊόντος.
      Τα ροδάκινα «Pesca di Leonforte» ΠΓΕ πρέπει να διατίθενται στο εμπόριο σε χαρτονένια ή ξύλινα τελάρα ή κουτιά, ή σε καλάθια διαφόρων σχημάτων χωρητικότητας 0,5 έως 6 kg. Κάθε ατομική ή ομαδική συσκευασία πρέπει να περιέχει καρπούς της ίδιας ποικιλίας, κατηγορίας, μεγέθους ή βαθμού ωρίμασης. Απαιτείται ομοιομορφία του χρωματισμού αναλόγως του οικοτύπου. Οι καρποί πρέπει να διατάσσονται σε μία μόνο στρώση και να διαχωρίζονται μεταξύ τους με προστατευτικό υλικό. Το προστατευτικό ή/και διακοσμητικό υλικό πρέπει να είναι καινούργιο, άοσμο και αβλαβές· επιπλέον, το προϊόν δεν πρέπει να έρχεται σε επαφή με μελάνες ή/και κόλλες σφράγισης ή επισήμανσης. Οι συσκευασίες πρέπει να είναι απαλλαγμένες από ξένα σώματα.
      Κάθε συσκευασία πρέπει να είναι σφραγισμένη με τρόπο ώστε κατά το άνοιγμά της να θραύεται η σφραγίδα και, επομένως, να μην είναι δυνατό να μεταβληθεί το περιεχόμενό της σε καμία φάση της συσκευασίας.
      3.7.   Ειδικοί κανόνες για την επισήμανση

      Στην ετικέτα πρέπει να εμφαίνονται ο λογότυπος της ονομασίας και το κοινοτικό γραφικό σύμβολο.
      Απαγορεύεται η προσθήκη κάθε άλλου χαρακτηρισμού ο οποίος δεν προβλέπεται ρητά. Επιτρέπεται ωστόσο η χρήση ενδείξεων που παραπέμπουν σε ιδιωτικά εμπορικά σήματα, εφόσον δεν έχουν εγκωμιαστικό χαρακτήρα και δεν παραπλανούν τον καταναλωτή.
      Ο λογότυπος της ονομασίας αποτελείται από ωοειδές περίγραμμα, στο εσωτερικό του οποίου απεικονίζεται το Granfonte, μνημείο που αποτελεί το σύμβολο της κοινότητας Leonforte και πάνω στο οποίο, σε πρώτο πλάνο, υπερτίθεται ένα ροδάκινο συσκευασμένο σε σακουλάκι. Στο εσωτερικό του ωοειδούς σχήματος, στο άνω τμήμα, στο κέντρο, αναγράφεται η ένδειξη «Pesca di Leonforte», ενώ στο κάτω τμήμα, στο κέντρο, αναγράφεται το αρκτικόλεξο IGP (ΠΓΕ). Το περίγραμμα έχει έντονο πράσινο χρώμα, το φόντο αχνοκίτρινο, το μνημείο Granfonte πράσινο, όπως και οι ενδείξεις «Pesca di Leonforte» και «IGP», το ροδάκινο είναι πορτοκαλοκίτρινο με πράσινο φύλλο, το σακουλάκι λευκό με γκρι σκιά και με ένα μαύρο σύρμα που υπογραμμίζει τα άκρα του, ενώ τέλος, ένα σύρμα σε μαύρο χρώμα μαρτυρεί το κλείσιμό του.

      4.   Συνοπτική οριοθέτηση της γεωγραφικής περιοχής

      Η περιοχή παραγωγής του προϊόντος «Pesca di Leonforte» ΠΓΕ καλύπτει τις κοινότητες Leonforte, Enna, Calascibetta, Assoro και Agira, στην επαρχία της Enna.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Η περιοχή καλλιέργειας του ροδάκινου «Pesca di Leonforte» ΠΓΕ είναι από πλευράς γεωγραφικής θέσης στην «καρδιά» της Σικελίας. Τα εδάφη είναι προσχωσιγενούς τύπου, μέτριας χαλαρότητας· πρόκειται για εδάφη μεγάλου βάθους, αργιλώδη και πλούσια σε οργανικές ύλες. Το κλίμα είναι μεσογειακό, χαρακτηριζόμενο από θερμά και ξηρά καλοκαίρια μεγάλης διάρκειας και από ήπιους και βροχερούς χειμώνες. Οι βροχοπτώσεις είναι συγκεντρωμένες στην περίοδο Οκτωβρίου-Μαρτίου. Επιπλέον, στην οριοθετημένη γεωγραφική περιοχή γεννήθηκε και αναπτύχθηκε μεταξύ των γεωργών η πρακτική του «insacchettamento» (ενσάκωση) των καρπών πάνω στο δέντρο σε σακουλάκια, με την οποία εξασφαλίζεται η προστασία από μολυσματικούς παράγοντες και καθίσταται δυνατή η ευνοϊκή έκβαση της ωρίμασης, με τήρηση των χρόνων συγκομιδής.
      5.2.   Ιδιοτυπία του προϊόντος

      Η σκληρότητα, η όψιμη ωρίμαση και η πρακτική της ενσάκωσης διακρίνουν το ροδάκινο «Pesca di Leonforte» ΠΓΕ από τα άλλα προϊόντα της ίδιας εμπορικής κατηγορίας.
      Τα χαρακτηριστικά αυτά επιτρέπουν τη διάθεση του προϊόντος στην αγορά όταν τα άλλα προϊόντα της ίδιας εμπορικής κατηγορίας έχουν εξαντληθεί. Η συγκομιδή εκτελείται πράγματι από το πρώτο δεκαήμερο του Σεπτεμβρίου έως το πρώτο δεκαήμερο του Νοεμβρίου. Ιδιαιτερότητα του «Pesca di Leonforte» ΠΓΕ είναι, εδώ και πολλές δεκαετίες, η πρακτική της ενσάκωσης των καρπών πάνω στο φυτό, ως μέθοδος καταπολέμησης της μεσογειακής μύγας (Ceratitis capitata). Η μέθοδος αυτή αποτέλεσε με την πάροδο του χρόνου ένα από τα πιο χαρακτηριστικά στοιχεία της συγκεκριμένης παραγωγής και προσέδωσε στους καρπούς μεγαλύτερη αντοχή στην πτώση, καθώς προστατεύονται από ένα σακουλάκι από ασημί χαρτί περγαμηνής, ανθεκτικό στη βροχή.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η αίτηση αναγνώρισης του «Pesca di Leonforte» ΠΓΕ αιτιολογείται από τη φήμη και την αναγνωρισιμότητα του προϊόντος που είναι γνωστό για τα ποιοτικά χαρακτηριστικά του, όπως η σκληρότητα και η όψιμη ωρίμαση, η οποία έχει ως επακόλουθο την παρουσία του στην αγορά σε περιόδους κατά τις οποίες τα ροδάκινα λείπουν σχεδόν παντελώς. Η εργασία του ροδακινοπαραγωγού είναι θεμελιώδους σημασίας, καθώς αυτός, έχοντας αντιληφθεί ότι έχει στα χέρια του ένα μοναδικό προϊόν, έγινε ο ίδιος διαχειριστής της παραγωγής του. Συχνά επιστρατεύει για την ενσάκωση τα μέλη της οικογένειάς του, τα οποία δουλεύουν σκληρά νυχθημερόν. Από την πώληση των προϊόντων τους οι ροδακινοπαραγωγοί της περιοχής έχουν αποκτήσει ένα εισόδημα χάρη στο οποίο έχει βελτιωθεί το βιοτικό τους επίπεδο.
      Εδώ και μια 20ετία περίπου, η καλλιέργεια του ροδάκινου «Pesca di Leonforte» έχει σημαντικό οικονομικό αντίκτυπο, όχι μόνον στην περιοχή παραγωγής, αλλά και στις γειτονικές κοινότητες, χάρη στην ετήσια γιορτή που διεξάγεται την πρώτη Κυριακή του Οκτωβρίου στο ιστορικό κέντρο της κωμόπολης που έκτισε ο πρίγκιπας Nicolò Placido Branciforti τον 17ο αιώνα. Η εκδήλωση αυτή, που συντελεί στην προώθηση και την αξιοποίηση του προϊόντος, καθιερώθηκε το 1982 από τις κοινοτικές αρχές της εποχής εκείνης με σκοπό να αποτελέσει κίνητρο ανάπτυξης της ροδακινοπαραγωγής και να γνωρίσουν οι καταναλωτές της νήσου τα ιδιαίτερα χαρακτηριστικά ενός μοναδικού προϊόντος. Η εκδήλωση, που ονομάστηκε «Sagra della pesca di Leonforte» (Γιορτή του Ροδάκινου του Leonforte), υπήρξε από την πρώτη στιγμή μια ευκαιρία προώθησης αυτού του όψιμου προϊόντος.

         Παραπομπή στη δημοσίευση των προδιαγραφών

      (Άρθρο 5 παράγραφος 7 του κανονισμού (ΕΚ) αριθ. 510/2006 (2))
      Η εθνική διαδικασία ένστασης ενεργοποιήθηκε με τη δημοσίευση της πρότασης αναγνώρισης της προστατευόμενης γεωγραφικής ένδειξης «Pesca di Leonforte» στην Gazzetta Ufficiale della Repubblica Italiana αριθ. 106 της 8ης Μαΐου 2012. Το κείμενο των τροποποιημένων προδιαγραφών μπορεί να αναζητηθεί στο Διαδίκτυο:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Αντικαταστάθηκε από τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων

         (2)  Αντικαταστάθηκε από τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων


title: Εκτελεστικός κανονισμός (ΕΕ) 2017/1919 της Επιτροπής, της 19ης Οκτωβρίου 2017, σχετικά με τον καθορισμό ελάχιστης τιμής πώλησης αποκορυφωμένου γάλακτος σε σκόνη για τον δέκατο τρίτο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080

text:
               20.10.2017

               EL

               Επίσημη Εφημερίδα της Ευρωπαϊκής Ένωσης

               L 271/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1919 ΤΗΣ ΕΠΙΤΡΟΠΉΣ
   της 19ης Οκτωβρίου 2017
   σχετικά με τον καθορισμό ελάχιστης τιμής πώλησης αποκορυφωμένου γάλακτος σε σκόνη για τον δέκατο τρίτο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (2), και ιδίως το άρθρο 32,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2016/2080 της Επιτροπής (3) προκηρύχθηκε διαγωνισμός πώλησης αποκορυφωμένου γάλακτος σε σκόνη.

               (2)

               Λαμβανομένων υπόψη των προσφορών που έχουν παραληφθεί για τον δέκατο τρίτο επιμέρους διαγωνισμό, θα πρέπει να καθορισθεί ελάχιστη τιμή πώλησης.

               (3)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τον δέκατο τρίτο επιμέρους διαγωνισμό για την πώληση αποκορυφωμένου γάλακτος σε σκόνη στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080, για τον οποίο η προθεσμία κατά την οποία οι προσφορές έπρεπε να υποβληθούν έληξε στις 17 Οκτωβρίου 2017, η ελάχιστη τιμή πώλησης ανέρχεται σε 144,05 ευρώ/100 kg.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 206 της 30.7.2016, σ. 71.

      (3)  Εκτελεστικός κανονισμός (ΕΕ) 2016/2080 της Επιτροπής, της 25ης Νοεμβρίου 2016, για την προκήρυξη διαγωνισμού πώλησης αποκορυφωμένου γάλακτος σε σκόνη (ΕΕ L 321 της 29.11.2016, σ. 45).


title: Εκτελεστικός κανονισμός (ΕΕ) αριθ. 93/2012 της Επιτροπής, της 3ης Φεβρουαρίου 2012 , σχετικά με την έγκριση του Lactobacillus plantarum (DSM 8862 και DSM 8866) ως πρόσθετης ύλης ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               4.2.2012

               EL

               Επίσημη Εφημερίδα της Ευρωπαϊκής Ένωσης

               L 33/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 93/2012 ΤΗΣ ΕΠΙΤΡΟΠΉΣ
   της 3ης Φεβρουαρίου 2012
   σχετικά με την έγκριση του Lactobacillus plantarum (DSM 8862 και DSM 8866) ως πρόσθετης ύλης ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας του Lactobacillus plantarum (DSM 8862 και DSM 8866). Η εν λόγω αίτηση συνοδευόταν από τα στοιχεία και τα έγγραφα που απαιτούνται σύμφωνα με το άρθρο 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση του Lactobacillus plantarum (DSM 8862 και DSM 8866) ως πρόσθετης ύλης ζωοτροφών για χοίρους, βοοειδή, αιγοπρόβατα και άλογα, το οποίο ταξινομείται στην κατηγορία πρόσθετων υλών «τεχνολογικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της στις 11 Οκτωβρίου 2011 (2), κατέληξε στο συμπέρασμα ότι το βακτήριο Lactobacillus plantarum (DSM 8862 και DSM 8866), υπό τις προτεινόμενες συνθήκες χρήσης, δεν έχει μη αντιστρεπτή επίδραση στην υγεία των ζώων, στην υγεία του ανθρώπου ή στο περιβάλλον και ότι η χρήση του εν λόγω παρασκευάσματος μπορεί να βελτιώσει την παραγωγή ενσίρωσης από όλες τις χορτονομές μειώνοντας το pH και αυξάνοντας τη διατήρηση ξηράς ουσίας. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης της πρόσθετης ύλης μετά τη διάθεσή της στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς, που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του Lactobacillus plantarum (DSM 8862 και DSM 8866) διαπιστώνεται ότι πληρούνται οι όροι για τη χορήγηση έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Για την εξασφάλιση της συνεκτικότητας είναι σκόπιμο να επεκταθεί η έγκριση της εν λόγω πρόσθετης ύλης από τους χοίρους, τα βοοειδή, τα αιγοπρόβατα και τα άλογα σε όλα τα ζωικά είδη, σύμφωνα με προγενέστερη έγκριση παρόμοιων πρόσθετων υλών.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Φεβρουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο ΕΑΑΤ 2011·9(11):2408.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  CFU/kg νωπής ύλης

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k20812

                  —

                     Lactobacillus plantarum

                  (DSM 8862 και DSM 8866)

                                 Σύνθεση πρόσθετης ύλης:

                              Παρασκεύασμα του Lactobacillus plantarum (DSM 8862 και DSM 8866) με ελάχιστη περιεκτικότητα 3x1011 CFU/g πρόσθετης ύλης (αναλογία 1:1)

                                 Χαρακτηρισμός της δραστικής ουσίας:

                                 Lactobacillus plantarum (DSM 8862 και DSM 8866)

                                 Αναλυτική μέθοδος
                                  (1)

                                          Καταμέτρηση στην πρόσθετη ύλη ζωοτροφών: μέθοδος καταμέτρησης αποικιών σε τρυβλίο (EN 15787)

                                          Στοιχεία αναγνώρισης: ηλεκτροφόρηση παλλόμενου πεδίου (PFGE)

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετη ύλη ενσίρωσης: 3x108 CFU/kg (αναλογία 1:1) νωπής ύλης.

                              3.

                              Για ασφάλεια: Συνιστάται να χρησιμοποιούνται μέσα προστασίας της αναπνοής και γάντια ασφάλειας κατά το χειρισμό.

                  24 Φεβρουαρίου 2022

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2015/782 της Επιτροπής, της 19ης Μαΐου 2015, για την τροποποίηση του εκτελεστικού κανονισμού (ΕΕ) αριθ. 917/2011 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας, με την προσθήκη μιας εταιρείας στον κατάλογο των παραγωγών από τη Λαϊκή Δημοκρατία της Κίνας που απαριθμούνται στο παράρτημα I

text:
               20.5.2015

               EL

               Επίσημη Εφημερίδα της Ευρωπαϊκής Ένωσης

               L 124/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/782 ΤΗΣ ΕΠΙΤΡΟΠΉΣ
   της 19ης Μαΐου 2015
   για την τροποποίηση του εκτελεστικού κανονισμού (ΕΕ) αριθ. 917/2011 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας, με την προσθήκη μιας εταιρείας στον κατάλογο των παραγωγών από τη Λαϊκή Δημοκρατία της Κίνας που απαριθμούνται στο παράρτημα I
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1),
   Έχοντας υπόψη τον εκτελεστικό κανονισμό (ΕΕ) αριθ. 917/2011 του Συμβουλίου, της 12ης Σεπτεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας (2), και ιδίως το άρθρο 3,
   Εκτιμώντας τα ακόλουθα:
   A.   ΠΡΟΗΓΟΥΜΕΝΗ ΔΙΑΔΙΚΑΣΙΑ

               (1)

               Το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση κεραμικών πλακιδίων καταγωγής Λαϊκής Δημοκρατίας της Κίνας («ΛΔΚ») με τον εκτελεστικό κανονισμό (ΕΕ) αριθ. 917/2011, σύμφωνα με το άρθρο 9 του κανονισμού (ΕΚ) αριθ. 1225/2009.

               (2)

               Η αρχική έρευνα περιορίστηκε σε ένα δείγμα κινέζων παραγωγών-εξαγωγέων, σύμφωνα με το άρθρο 17 του κανονισμού (ΕΚ) αριθ. 1225/2009.

               (3)

               Το Συμβούλιο επέβαλε στις εταιρείες του δείγματος ατομικούς δασμολογικούς συντελεστές στις εισαγωγές κεραμικών πλακιδίων, που κυμαίνονται από 26,3 % έως 36,5 %. Στους συνεργασθέντες παραγωγούς-εξαγωγείς που δεν συμπεριελήφθησαν στο δείγμα επιβλήθηκε συντελεστής δασμού 30,6 %. Κατάλογος των συνεργασθέντων παραγωγών-εξαγωγέων που δεν συμπεριελήφθησαν στο δείγμα περιέχεται στο παράρτημα I του εκτελεστικού κανονισμού (EΕ) αριθ. 917/2011. Επιπλέον, σε επίπεδο χώρας επιβλήθηκε δασμός με συντελεστή 69,7 % στις εισαγωγές κεραμικών πλακιδίων από κινεζικές εταιρείες που δεν αναγγέλθηκαν ή δεν συνεργάστηκαν στην έρευνα.

               (4)

               Ο κατάλογος των συνεργασθέντων παραγωγών-εξαγωγέων που περιέχεται στο παράρτημα 1 του εκτελεστικού κανονισμού (ΕΕ) αριθ. 917/2011 τροποποιήθηκε με τον εκτελεστικό κανονισμό (ΕΕ) αριθ. 567/2012 (3).

               (5)

               Το άρθρο 3 του εκτελεστικού κανονισμού (ΕΕ) αριθ. 917/2011 ορίζει ότι, στην περίπτωση που ένας παραγωγός κεραμικών πλακιδίων από τη ΛΔΚ προσκομίσει επαρκή αποδεικτικά στοιχεία ότι:

                           1)

                           δεν πραγματοποίησε στην Ένωση εξαγωγές κεραμικών πλακιδίων καταγωγής Λαϊκής Δημοκρατίας της Κίνας κατά την περίοδο της έρευνας από την 1η Απριλίου 2009 έως τις 31 Μαρτίου 2010·

                           2)

                           δεν συνδέεται με εξαγωγείς ή παραγωγούς οι οποίοι υπόκεινται στα μέτρα αντιντάμπινγκ που επιβάλλονται με τον εν λόγω κανονισμό· και

                           3)

                           είτε εξήγαγε πραγματικά στην Ένωση το οικείο προϊόν είτε ανέλαβε αμετάκλητη συμβατική υποχρέωση για την εξαγωγή σημαντικής ποσότητας στην Ένωση μετά το πέρας της περιόδου έρευνας, δηλαδή μετά τις 31 Μαρτίου 2010,

                     τότε, το άρθρο 1 παράγραφος 2 του εν λόγω κανονισμού μπορεί να τροποποιηθεί με τη χορήγηση στον νέο παραγωγό-εξαγωγέα του δασμολογικού συντελεστή που εφαρμόζεται στις συνεργασθείσες εταιρείες οι οποίες δεν συμπεριελήφθησαν στο δείγμα, δηλαδή τον σταθμισμένο μέσο δασμολογικό συντελεστή ύψους 30,6 %.

         B.   ΑΙΤΗΣΕΙΣ ΓΙΑ ΜΕΤΑΧΕΙΡΙΣΗ ΝΕΟΥ ΕΙΣΑΓΩΓΟΥ-ΕΞΑΓΩΓΕΑ

               (6)

               Ένας παραγωγός-εξαγωγέας από τη ΛΔΚ («ο αιτών») ισχυρίστηκε ότι πληροί και τα τρία κριτήρια που ορίζονται ανωτέρω στην αιτιολογική σκέψη 4 και ότι, ως εκ τούτου, θα πρέπει να του χορηγηθεί ο ίδιος δασμολογικός συντελεστής με εκείνον που εφαρμόζεται στις συνεργαζόμενες εταιρείες που δεν περιλαμβάνονται στο δείγμα. Για να τεκμηριώσει τον ισχυρισμό του, απάντησε σε ερωτηματολόγιο και προσκόμισε τα σχετικά αποδεικτικά στοιχεία.

               (7)

               Η Ευρωπαϊκή Επιτροπή εξέτασε τα αποδεικτικά στοιχεία και κατέληξε στο συμπέρασμα ότι ο αιτών πληροί και τα τρία κριτήρια που αναφέρονται ανωτέρω και ότι, ως εκ τούτου, θα μπορούσε να θεωρηθεί νέος παραγωγός-εξαγωγέας.

               (8)

               Επομένως, ο αιτών θα πρέπει να προστεθεί στις εταιρείες που απαριθμούνται στο παράρτημα I του εκτελεστικού κανονισμού (ΕΕ) αριθ. 917/2011 και, κατά συνέπεια, να του χορηγηθεί δασμολογικός συντελεστής ύψους 30,6 %.

               (9)

               Ο αιτών και ο κλάδος παραγωγής της Ένωσης ενημερώθηκαν σχετικά με τα πορίσματα της έρευνας και τους δόθηκε η δυνατότητα να υποβάλουν τις παρατηρήσεις τους. Δεν υποβλήθηκαν παρατηρήσεις.

               (10)

               Ο παρών κανονισμός είναι σύμφωνος με τη γνώμη της επιτροπής που συστάθηκε με το άρθρο 15 παράγραφος 1 του κανονισμού (ΕΚ) αριθ. 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ακόλουθη εταιρεία προστίθεται στον κατάλογο των παραγωγών-εξαγωγέων από τη Λαϊκή Δημοκρατία της Κίνας που περιέχεται στο παράρτημα I του εκτελεστικού κανονισμού (ΕΕ) αριθ. 917/2011.

                  Όνομα

                  Πρόσθετος κωδικός TARIC

                  «Everstone Industry (Qingdao) Co., Ltd.

                  B998 »

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  ΕΕ L 238 της 15.9.2011, σ. 1.

      (3)  Εκτελεστικός κανονισμός (ΕΕ) αριθ. 567/2012 του Συμβουλίου, της 26ης Ιουνίου 2012, σχετικά με την τροποποίηση του εκτελεστικού κανονισμού (ΕΕ) αριθ. 917/2011 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας, με την προσθήκη μιας εταιρείας στον κατάλογο των παραγωγών από τη Λαϊκή Δημοκρατία της Κίνας που απαριθμούνται στο παράρτημα Ι (ΕΕ L 169 της 29.6.2012, σ. 11).


title: Εκτελεστικός κανονισμός (ΕΕ) αριθ. 995/2011 της Επιτροπής, της 6ης Οκτωβρίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12

text:
               7.10.2011

               EL

               Επίσημη Εφημερίδα της Ευρωπαϊκής Ένωσης

               L 263/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 995/2011 ΤΗΣ ΕΠΙΤΡΟΠΉΣ
   της 6ης Οκτωβρίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/12 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 980/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/12, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 7 Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Οκτωβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 254 της 30.9.2011, σ. 12.

      (4)  ΕΕ L 258 της 4.10.2011, σ. 72.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 7 Οκτωβρίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.